OpenLLM-France/wikimedia huggingface dataset:
# Cantó de Bordeus-2

El cantó de Bordeus-2 és un cantó francès del departament de la Gironda, situat al districte de Bordeus. Comprèn una part del centre del municipi de Bordeus (quartiers de Grand Parc i Chartrons).

## Història

Llista dels consellers generals successius :
| Data d'elecció | Identitat | Partit |
| 1945-1948 | Jules Ramarony | CNI |
| 1948-1956 | M. Castéran | |
| 1956-1961 | Albert Faurat | |
| 1961-1974 | Williams Lacoste | |
| 1974-1991 | Simone Noailles | RPR |
| 1992-2004 | Chantal Bourragué | UMP |
| 2004- | Michèle Delaunay | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 25.702 |
# Wilhelm Jeral

Wilhelm Jeral (Praga, 2 d'octubre de 1861 - Viena, 17 de desembre de 1935) fou un violoncel·lista austríac d'origen txec.
El 1873-1879. va estudiar al Conservatori de Praga amb František Gegenbart. El 1880-1886, era solista de l'Orquestra de l'Òpera de Graz i professor de la "Styrian Musical Society". Des del 1887 és solista de la Deutsche Oper de Rotterdam, on també va treballar com a director d'òpera. El 1896 es va establir a Viena, preferint durant algun temps treballar com a solista. Des del 1899 és solista de l'orquestra de l' Viennaopera de la cort de Viena, des del 1901 és violoncel·lista del quartet de corda de Karl Prill. El 1904, Gustav Mahler va considerar Jeral un dels candidats a un lloc de solista a la Filharmònica de Viena. En els anys de la postguerra, va fer tasques pedagògiques a Viena, entre els seus estudiants Konstantin Popov i Senta Benesch.
És autor d'un concert per a violoncel i orquestra (1899, publicat el 1906, enregistrat per Orfeo Mandozzi) i d'altres obres per al seu instrument, de les quals la peça més famosa és "Gypsy Dance" (alemany Zigeunertanz; 1904). Sota la direcció de Jéral, es van publicar composicions per a violoncel de Richard Strauss, Piotr Ilitx Txaikovski i altres. Jéral ha conservat l'únic exemplar de la Polonaise per a violoncel i piano d'Antonín Dvořák, que va rebre el 1879 de l'intèrpret d'estrena Alois Neruda i publicat 1925.

## Referències

* ↑ Henry-Louis de La Grange. Gustav Mahler. — Oxford University Press, 1999. — Volume 3. Vienna: Triumph and Disillusion (1904—1907). — P. 186.
* ↑ Jan Smaczny. Dvorák: Cello Concerto. — Cambridge University Press, 1999. — P. 9.
* (1) Немецкая национальная библиотека, Берлинская государственная библиотека, Баварская государственная библиотека, Австрийская национальная библиотека Record #135377439 // Общий нормативный контроль (GND) — 2012—2016.
* (2) Wilhelm Jeral // International Music Score Library Project — 2006.
* (3) Czech National Authority Database
# Razan Taha

Razan Taha (Amman, 29 de desembre de 1991) és una nedadora de Jordània, especialitzada en proves curtes d'estil crol. Va representar al seu país en els Jocs Olímpics de Pequín 2008, situant-se entre les 70 primeres nedadores en els 50 metres lliures.
Va ser una de les esportistes més joves participants en els Jocs Olímpics de Pequín 2008, amb 16 anys. Va participar en la prova de 50 m lliures femenins, en la cinquena sèrie, en la qual va quedar quarta, només 0,01 segons per darrere de la nicaragüenca Dalia Tórrez Zamora. Amb un temps de 27,82 s no va poder classificar-se per a les semifinals. Va finalitzar en el lloc 56 d'entre totes les nedadores que van participar en la prova.

## Referències

* ↑ En àrab: رزان طه
* 1 2 3 «Razan Taha» (en anglés). www.sports-reference.com. Arxivat de l'original el 2 de juliol 2012. [Consulta: 3 setembre 2017].
* ↑ «Official Results from the 2008 Beijing Olympic Games - Hockey to Wrestling» (en anglés). [Consulta: 3 setembre 2017].
# John Pemberton

John Stith Pemberton (Knoxville, 8 de gener de 1831 − Atlanta, 16 d'agost de 1888) fou un veterà confederat i farmacèutic estatunidenc, conegut per inventar la Coca-Cola, que en aquella època només s'utilitzava com a medicament.

## Biografia

John Pemberton va néixer el 9 de juliol de 1831, a Knoxville, Comtat de Crawford, Geòrgia. El seu pare era James Clifford Pemberton, germà del general confederat John Clifford Pemberton. Pemberton es va criar a Rome, Geòrgia, va entrar al Reform Medical College of Geòrgia, a Macon, i el 1850, a l'edat de dinou anys, va obtenir la llicència per exercir la professió de farmacèutic. Poc després va conèixer a Ann Eliza Clifford Lewis, de Columbus (Geòrgia), que havia estat estudiant de la Wesleyan College a Macon. El 1853, es van casar a Columbus i van tenir un fill, Charles Ney Pemberton, que va néixer el 1854.

## Infància

Els pares de Pemberton eren James Clifford Pemberton (nascut el 1803 a Carolina del Nord) i Martha L. Gant (nascuda el 1791 a Virgínia). Encara que va néixer a prop de Knoxville, Geòrgia (Estats Units), Pemberton, de petit, es va traslladar amb la seva família a la ciutat més gran Columbus (Geòrgia).
Pemberton era nebot de John C. Pemberton nadiu de Filadèlfia, Pennsilvània, comandant confederat de 1863 a Campanya de Vicksburg durant la Guerra civil dels Estats Units.

## La Coca-Cola

El 1885 va afegir nous de cua a una nova beguda que havia creat, aquesta vegada sense alcohol però amb xarop de sucre. La fórmula definitiva va estar llesta el 8 de maig de 1886.
La primera recepta de la beguda refrescant Coca-Cola contenia extractes de fulles de coca (per això el nom Coca-Cola). La Coca Cola en cert moment, va tenir 9 mil·ligrams de cocaïna per got, però el 1903 es va eliminar. El farmacèutic John S.Pemberton va desenvolupar una beguda refrescant per intentar deixar la seva addicció a la morfina. Va aconseguir deixar la morfina però va caure a l'addicció d'aquesta beguda feta d'extractes de la fulla de coca. Quan es va descobrir el potencial addictiu de la substància, es va substituir el contingut de coca per cafeïna, cercant el mateix efecte.

## Referències

* ↑ Ascendència de John Pemberton
* ↑ «La família Pemberton». Arxivat de l'original el 2015-09-11. [Consulta: 29 maig 2010].
* ↑ Família de John S. Pemberton
# DeepBurner

DeepBurner és un programa d'ordinador gravador de CD/DVD fet per Astonsoft que suporta CD-R, CD-RW, DVD-R, DVD-RW, DVD+R, DVD+RW i DVD-RAM. És similar a Nero o CDBurnerXP. No té suport per Blu-Ray ni HD-DVD. És compatible amb Windows 98, Windows NT 4.0, Windows 2000, Windows ME, Windows XP, Windows Vista i Windows 7.
El programa té dues versions, una de gratuïta i una altra de pagament anomenada pro. Les dues versions poden gravar tant CD com DVD de dades, CD d'àudio, esborrar discs re-gravables, crear i gravar arxius ISO i crear CD's i DVD's auto-arrancables. També permet gravar discs en multisessió, capacitat per ajustar dinàmicament la mida del buffer i la velocitat de gravació, suporta els mètodes d'escriptura DAO, TAO i SAO i suporta noms de fitxers llargs (Joliet).
Té una interfície lleugera i fàcil d'utilitzar, amb capacitats per arrossegar els elements directament al programa.
També disposa d'una eina per dissenyar les etiquetes i els fullets per la caixa del disc incloent algunes plantilles.
La versió pro ofereix la possibilitat de fer copies de disc a disc, gravar DVD de vídeo a partir d'una estructura IFO/VBO existent, crear àlbums de fotos, possibilitat de gravar des de la línia d'ordres de Windows i disposa de dues utilitats per gestionar copies de seguretat i per obtenir informació i restaurar informació de discs.
La versió gratuïta té l'opció de ser portable i pot ser executada des d'una memòria USB sense necessitat de ser instal·lada al sistema. La versió gratuïta és molt lleugera, i el seu instal·lador tan sols ocupa 2,67 MB.
Suporta gran varietat de lectors/gravadors òptics de manera simultània amb connexions IDE, SATA, USB, Firewire i SCSI. És un programa multilingüe disponible en castellà entre altres idiomes. No està disponible en català.
El mateix desenvolupador, Astonsoft, disposa de diferents programes per fer tasques com la creació de DVD de vídeo amb DeepDVD Movie, o l'extracció d'arxius MP3 d'un CD d'àudio amb DeepRipper.

## Referències

* ↑ Wycislik-Wilson 2017-09-11T11:09:02.253Z, Mark. «DeepBurner Free review» (en anglès). [Consulta: 2 maig 2019].
* ↑ «DeepBurner Free» (en anglès), 17-05-2008. [Consulta: 4 juny 2019].
* 1 2 «DeepBurner 1.9 Review & Alternatives - Free download - Powerful and FREE CD and DVD burning package» (en anglès). [Consulta: 7 juny 2019].
* ↑ «DeepBurner Review» (en anglès). Arxivat de l'original el 2017-07-11. [Consulta: 2 maig 2019].
* 1 2 «Deep Burner 1.9 version history» (en anglès). [Consulta: 7 juny 2019].
* ↑ «Download DeepBurner Free 1.9.0.228» (en anglès). [Consulta: 4 juny 2019].
* ↑ «DeepBurner Pro» (en anglès), 15-04-2008. [Consulta: 4 juny 2019].
* ↑ «DeepBurner - Powerful CD and DVD Burning Package». [Consulta: 7 juny 2019].

## Enllaços externs

* Lloc web oficial (anglès)
# Oriol de Balanzó i Aguilar

Oriol de Balanzó i Aguilar (Mataró, 1979) és un guionista i comunicador català. És conegut per la seva participació en el programa La competència de RAC 1, dirigit per Òscar Andreu i Òscar Dalmau. També col·labora al programa Àrtic de Betevé. Juntament amb Guillamino, ha publicat el disc La pols i l'era, de recuperació de la música pop catalana de la dècada de 1960. És membre fundador del festival de cinema independent americà de Barcelona «Americana».
El 2023 es va saber que havia estat monitorat per la guàrdia civil durant el mes de setembre del 2019, just abans de la sentència del Procés. Tot arran de converses que mantenia amb investigats del cas, com ara l’activista Maria Àngels Gonyalons o l’empresari Ramir De Porrata-Dòria i Yagüe, en la causa del Tsunami Democràtic. Quan es va fer públic no constava com a investigat en les actuacions.

## Referències

* 1 2 «Oriol De Balanzó Aguilar». congresoradiobcn. [Consulta: 26 desembre 2024].
* ↑ «Àrtic: La collita musical catalana de l'Oriol de Balanzó» (en castellà). Àrtic (Betevé), 13-02-2017.
* ↑ «Oriol de Balanzó, de la competència». El Tot Mataró i Maresme, 27-05-2010 [Consulta: 6 setembre 2017].
* ↑ «Àrtic: L'Oriol de Balanzó torna als 90» (en castellà). Betevé, 03-04-2017.
* ↑ «Oriol de Balanzó, Guillamino – La Pols i l'Era» (en anglès). discogs. [Consulta: 26 desembre 2024].
* ↑ Sallés, Quico. «La Guàrdia Civil va espiar un guionista de ‘La Competència’ de RAC 1». El Mon, 13-12-2023. [Consulta: 26 desembre 2024].
# Centre d'Anàlisi i Programes Sanitaris

El Centre d'Anàlisi i Programes Sanitaris, també conegut com a CAPS, és una organització no governamental sense ànim de lucre creada, a la ciutat de Barcelona l'any 1983. Com indica la seva acta fundacional, CAPS vol contribuir a la reflexió, la investigació, l'intercanvi d'idees i la divulgació multidisciplinar de la salut des d'una perspectiva interseccional.
L'objectiu principal és impulsar i fomentar activitats científiques que millorin les condicions de vida i salut, amb un enfocament prioritari en la lluita contra les discriminacions i desigualtats en salut i en l'accés als serveis sociosanitaris, vinculades a factors com la classe social, el gènere, el medi ambient o l'ètnia, així com promoure la cooperació sanitària en països en desenvolupament. També es vol actuar com a centre de trobada, reflexió i debat per a professionals sanitaris, socials i la ciutadania; fer tasques de recerca i formació sobre salut i sistemes sanitaris; i oferir informació, formació i assessoria a la comunitat perquè sigui protagonista de la seva pròpia salut. L'entitat és signant del Compromís ciutadà per la Sostenibilitat.
CAPS ha elaborat la guia Salud para disfrutar sin límite d'edat, resultat de la recerca científica duta a terme per més de 20 professionals de diferents àmbits de la salut, durant el període 2023-24. El projecte, en col·laboració amb l'Instituto de las Mujeres (Ministerio de Igualdad) va ser presentat l'onze d'abril de 2024. La recerca s'estructura en tres àmbits temàtics que poden condicionar la salut i la qualitat de vida: L'exploració del desig, la sexualitat, la sensualitat i l'harmonia del cos i la ment; La menopausa com a falsa crisi dels 50, i com superar-la i, per acabar, La morbilitat diferencial, la prevenció cardiovascular i el diagnòstic diferencial del dolor. Per tal que la divulgació científica d'aquest projecte arribi tants als professionals de la salut com a la ciutadania, els resultats de la recerca s'ofereixen en forma de guia i també com a materials audiovisuals (videos i pdcast).

## Referències

* ↑ «Acta Fundacional CAPS».
* ↑ «Centre d'Anàlisi i Programes Sanitaris - CAPS - Mapa Barcelona + Sostenible». bcnsostenible.cat. [Consulta: 15 setembre 2024].
* ↑ «Presentación de "Salud Para Disfrutar Sin Límite de Edad"». Instituto de las Mujeres, Ministerio de Igualdad.
* ↑ «Proyecto «Salud para disfrutar sin límite de edad»» (en castellà), 09-06-2024. [Consulta: 15 setembre 2024].

## Enllaços externs

* Projecte "Salud para disfrutar sin límite de edad"
# Puig dels Pins

El Puig dels Pins és una muntanya de 187 metres que es troba al municipi de Forallac, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alonzo Mourning

Alonzo Mourning (Chesapeake, 8 de febrer de 1970) Alonzo Harding Mourning, Jr. és un exjugador de bàsquet nord-americà que formava part dels Miami Heat de l'NBA. Jugava en la posició de pivot. Fa 2,08 metres d'alçada i pesa 118 quilos. És conegut pel sobrenom de Zo'.
L'any 2002 va patir una malaltia renal, per la qual es va veure forçat a rebre un trasplantament de ronyó. Malgrat el trasplantament, va tornar a jugar a l'any següent, i va arribar a guanyar l'anell de l'NBA el 2006. La seva samarreta va ser retirada per l'equip de Miami Heat.

## Referències

* ↑ «Mourning to head player development», 26-06-2009. [Consulta: 24 desembre 2019].
* ↑ «Alonzo Mourning shares his thoughts on the new-look Heat, load management in NBA and big men spacing the floor», 22-11-2019. [Consulta: 24 desembre 2019]. «Though he officially retired from the league in 2009, Mourning never strayed far from the game, as he has worked with the Heat as their Vice President of Player Programs and Development for the past decade.»
* 1 2 «Heat will retire Mourning's jersey», 01-03-2009. [Consulta: 24 desembre 2019].
# Herbert Jamison

Herbert Brotherson Jamison (19 de juliol de 1875 - 22 de novembre de 1938) va ser un atleta nord-americà que va competir en els Jocs Olímpics d'Atenes de 1896.
Jamison va obtenir la medalla d'argent en la competició de 400 metres llisos. Va guanyar la classificació preliminar amb un temps de 56,8 segons, la qual cosa el va classificar per a la final. En aquesta va millorar el seu temps fins i tot aconseguir acabar la carrera en 55,2 segons, fet que no va servir per batre el seu compatriota Thomas Burke, guanyador de la final amb 54,2 segons.
# Kevin Burnham

Kevin Burnham (Hollis, 21 de desembre de 1956 - 27 de novembre de 2020) fou un regatista estatunidenc vencedor de dues medalles olímpiques.
El 1992 va prendre part en els Jocs Olímpics d'Estiu de Barcelona, on va guanyar la medalla de plata en la categoria classe 470 del programa de vela. Va compartir vaixell amb Morgan Reeser. Quatre anys més tard, als Jocs d'Atlanta, fou vuitè en la mateixa prova amb el mateix company d'equip. La seva tercera i darrera participació en uns Jocs fou el 2004, a Atenes, on guanyà la medalla d'or en la classe 470, formant equip amb Paul Foerster.
En el seu palmarès també destaquen 11 campionats nacionals en diferents bots. Un cop retirat exercí d'entrenador.

## Referències

* 1 2 «Kevin Burnham Olympic Results». sports-reference.com. Arxivat de l'original el 18 d'abril 2020. [Consulta: 13 abril 2020].
# Richard Jefferson

Richard Allan Jefferson (Los Angeles, Califòrnia, 21 de juny de 1980), és un jugador de bàsquet retirat estatunidenc.

## Carrera esportiva

Jefferson va jugar en la Universitat d'Arizona fins a 2001, any en el qual va ser triat en el Draft de l'NBA pels Houston Rockets en la 13a posició. Immediatament després de ser triat, els Rockets el van traspassar als Nets amb Jason Collins i Brandon Armstrong per Eddie Griffin. Aquest tracte afavoriria àmpliament a New Jersey. En les dues primeres temporades en l'NBA, RJ va disputar les finals de la lliga, ambdues perdudes, davant Los Angeles Lakers i San Antonio Spurs respectivament. Va formar part de la selecció de bàsquet dels Estats Units que va obtenir la medalla de bronze als Jocs Olímpics d'Atenes 2004.
El 19 de juny de 2016 es va proclamar campió de l'NBA amb els Cleveland Cavaliers, i el 2018 es va retirar de la competició als Denver Nuggets, pels que va fitzar el 2017. Després de la seva retirada treballa de comentarista esportiu.

## Referències

* ↑ «LeBron y sus Cavaliers... ¡Nuevos campeones de la NBA!» (en castellà). acb.com. Arxivat de l'original el 2016-06-29. [Consulta: 20 juny 2016].
* ↑ Jefferson, Richard. «I’d like to formally announce after a ton of speculation I’m coming out of retirement. I’d like to play basketball one more year @wojespn» (en anglès), 02-07-2019.

## Enllaços externs

* Fitxa de Richard Jefferson a nba.com Arxivat 2016-04-01 a Wayback Machine. (anglès)
# Bobby Julich

Robert Bobby Julich (Corpus Christi, 19 de novembre de 1971) va ser un ciclista estatunidenc, que fou professional entre 1992 i 2008. La seva principal victòria fou la París-Niça de 2005.
Va fer-se un nom en el panorama internacional en acabar tercer del Tour de França de 1998, per darrere de Marco Pantani i Jan Ullrich, però a partir d'aquell moment no tornà a destacar fins al 2004, quan guanyà la medalla de bronze de la contrarellotge individual dels Jocs Olímpics d'Atenes, però que després se li concedí la de plata degut a la desqualificació de Tyler Hamilton. L'any següent aconseguí les seves victòries més importants, la París-Niça i el Tour del Benelux.
El 2008 va posar fi a la seva carrera professional.

## Palmarès

* 1988
** 1r al Tour de l'Abitibi
* 1989
** 1r al Tour de l'Abitibi
** 1r al Trofeu Karlsberg
* 1994
** Vencedor de 2 etapes a la Cascade Cycling Classic
* 1997
** 1r a la Ruta del Sud i vencedor de 2 etapes
** 1r al Tour de l'Ain i vencedor d'una etapa
* 1998
** 1r al Critèrium Internacional
* 2004
** 1r a la LuK Challenge (amb Jens Voigt)
** Vencedor d'una etapa de la Volta a Euskadi
* 2005
** 1r a la París-Niça
** 1r al Critèrium Internacional i vencedor d'una etapa
** 1r al Tour del Benelux i vencedor d'una etapa
** 1r a la LuK Challenge (amb Jens Voigt)
** 1r a la Profronde van Pijnacker
* 2006
** Vencedor d'una etapa de la París-Niça

### Resultats al Tour de França

* 1997. 17è de la classificació general
* 1998. 3r de la classificació general
* 1999. Abandona (8a etapa)
* 2000. 48è de la classificació general
* 2001. 18è de la classificació general
* 2002. 37è de la classificació general
* 2004. 40è de la classificació general
* 2005. 17è de la classificació general
* 2006. Abandona per caiguda (7a etapa)

### Resultats al Giro d'Itàlia

* 2006. 92è de la classificació general

### Resultats a la Volta a Espanya

* 1996. 9è de la classificació general

## Referències

* ↑ «IOC strips Hamilton of Athens gold - Olympic News» (en anglès). International Olympic Committee, 21-07-2016.
* ↑ Bobby Julich met un terme à sa carrière a 7sur7.be (8 de setembre de 2008) (francès)

## Enllaços externs

* «Web personal» (en anglèsq). Arxivat de l'original el 2008-08-20. [Consulta: 5 novembre 2009].
* Fitxa de Bobby Julich a sitiodeciclismo.net
# Timothy Mack

Timothy Mack, conegut com a Tim, (Cleveland, 15 de setembre de 1972) és un saltador de perxa estatunidenc, medalla d'or als Jocs Olímpics d'Atenes 2004.
El mateix any va aconseguir el 2n lloc a la final de la IAAF World Athletics, amb el resultat de 6.01 m, entrant a formar part de l'exclusiu "club dels 6 metres" de saltadors del perxa que han aconseguit saltar els 6 metres.
El 2001 havia guanyat ja la medalla d'or als Jocs de Goodwill a Brisbane, Austràlia, on l'altura de sortida estava situada a 5.80 metres.
Va ser també campió dels campionats Indoor dels EUA el 2002 on l'altura de sortida estava situada a 5.70 metres.
Mack es va graduar a la Universitat de Tennessee. Abans de Tennessee, va passar dos anys a la Universitat de Malone. Va ser campió de la NAIA i va guanyar una beca per a estudiar a la Universitat de Tennessee.
A Tennessee, va ser campió de la SEC Indoor 2005 on l'altura de sortida estava situada a 5.50 metres. El mateix any va guanyar el títol de la NCAA Indoor, on l'altura de sortida estava situada a 5.60 metres.
Va acabar 7è als campionats a l'aire lliure de la NCAA on l'altura de sortida estava situada a 5.30 matres.
El seu entrenador és Jim Bemiller.
Actualment viu i entrena a l'Olympic Training Center de Chula Vista (Califòrnia).
Va patir una intervenció quirúrgica a l'espatlla el 2006 però va fer una ràpida recuperació per a tornar a la perxa i saltar 5.85 metres en una competició local a Chula Vista.
# Walton Eller

Walton "Glenn" Eller (Houston, Texas, 6 de gener de 1982) és un tirador nord-americà, guanyador d'una medalla olímpica.
Durant la seva carrera esportiva va prendre part en cinc edicions dels Jocs Olímpics d'Estiu, el 2000, 2004, 2008, 2012 i 2016. Als Jocs Olímpics de Pequín 2008 va guanyar una medalla d'or en la modalitat de doble trap.
El 1996 va ser el primer nord-americà a guanyar el títol de l'Obert Britànic Júnior, i el 1994 va guanyar el Campionat Nacional de Júnior. Glenn Eller és un especialista en la Força Armada Dels Estats Units. Glenn és part de l'Army Marksmanship Unit, estacionada a Ft. Benning.

## Referències

* ↑ «Olympedia – Glenn Eller». [Consulta: 21 desembre 2023].
* 1 2 «Walton (Glenn) Eller». USA Shooting. Arxivat de l'original el 28 de juliol 2011. [Consulta: 9 setembre 2008].
# Dwight Howard

Dwight David Howard (Atlanta, 8 de desembre de 1985) és un jugador de bàsquet estatunidenc que juga a l'NBA. És conegut també com a Superman (usant el mot que anteriorment ostentava Shaquille O'Neal, a causa de l'originalitat d'una de les seves esmaixades al Concurs d'Esmaixades del 2008. Va saltar directament del High School a jugar amb els professionals, sense passar per la universitat. És considerat com un dels millors pivots de la lliga. Mesura 2,11 metres, i pesa 120 quilos.
Ha jugat als Orlando Magic i als Los Angeles Lakers. El juliol de 2013 va firmar un contracte amb Houston Rockets per a les dues temporades següents, i a l'estiu de 2016 signa amb els Atlanta Hawks, l'equip de la seva ciutat natal.

## Referències

* ↑ http://www.latimes.com/sports/lakersnow/la-sp-ln-kobe-howard-20120810,0,3671217.story
* ↑ «vídeo clavada Superman». Arxivat de l'original el 2012-11-30. [Consulta: 30 novembre 2012].
* ↑ Dwight Howard por fin se decide: Houston Rockets Arxivat 2013-07-08 a Wayback Machine.(castellà)
# Deron Williams

Deron Michael Williams (Parkersburg (Virgínia de l'Oest), 26 de juny de 1984), és un jugador de bàsquet estatunidenc. Mesura 1,91 metres i juga en la posició de base.
Ha jugat als Utah Jazz, als Brooklyn Nets i als Dallas Mavericks. El febrer de 2017 es va incorporar als Cleveland Cavaliers.

## Referències

* ↑ «Calderón llega a un acuerdo y se marcha los Lakers» (en castellà). acb.com. Arxivat de l'original el 2017-03-01. [Consulta: 28 febrer 2017].

## Enllaços externs

* Fitxa a NBA.com
* Estadístiques de Deron Williams Arxivat 2009-04-18 a Wayback Machine.